recursal/SuperWikiNEXT-32B huggingface dataset:
অন্য ব্যবহারের জন্য বাংলাদেশ মেরিন একাডেমি (দ্ব্যর্থতা নিরসন) ও বিএমএ দেখুন।

**বাংলাদেশ মেরিন একাডেমী** বাংলাদেশের একটি সরকারি শিক্ষাপ্রতিষ্ঠান, যেখানে বাণিজ্যিক জাহাজের ক্যাডেট, ডেক অফিসার এবং মেরিন ইঞ্জিনিয়ারদের প্রশিক্ষণ প্রদান করা হয়। এটি চট্টগ্রাম শহরের ২০ কিলোমিটার দক্ষিণে জলদিয়া এলাকায় কর্ণফুলী নদী এবং বঙ্গোপসাগরের মোহনায় অবস্থিত।

ইএনএস ব্লক, বাংলাদেশ মেরিন একাডেমী
বর্তমানে **বাংলাদেশ মেরিন একাডেমি** বঙ্গবন্ধু শেখ মুজিবুর রহমান মেরিটাইম ইউনিভার্সিটির অধিভুক্ত হয়ে শিক্ষা কার্যক্রম পরিচালনা করছে। এই মেরিটাইম বিশ্ববিদ্যালয় থেকে দেশি-বিদেশি নাবিকরা উচ্চতর ডিগ্রি অর্জন করতে পারবেন। মাননীয় প্রধানমন্ত্রী শেখ হাসিনা ২৬ ফেব্রুয়ারি মেরিটাইম বিশ্ববিদ্যালয়ের ভিত্তিফলক উন্মোচন করেন।

ইতিহাস
------

মেরিন একাডেমী প্রতিষ্ঠিত হয় ১৯৬২ সালে। তৎকালীন পূর্ব ও পশ্চিম পাকিস্তানে এটিই ছিল একমাত্র নৌ শিক্ষাপ্রতিষ্ঠান। প্রতিষ্ঠালগ্ন থেকে এর পরিচালনার দায়িত্বে ছিল পাকিস্তান নৌ-বাহিনী স্বাধীনতা লাভের পর মেরিন একাডেমীর পরিচালনার দায়িত্বভার গ্রহণ করে বাংলাদেশ সরকার। বর্তমানে এটি নৌ পরিবহন মন্ত্রণালয়ের অধীনে পরিচালিত। প্রারম্ভিকভাবে প্রতিবছর ৪০ জন ক্যাডেট নিয়ে এর অগ্রযাত্রা শুরু হয়েছিল (২০ জন নৌ-বিদ্যা এবং ২০ জন নৌ-প্রকৌশল বিদ্যায়) বর্তমানে প্রতিবছর 180(ছেলে-160 জন ,মেয়ে-20 জন) ক্যাডেট একাডেমীতে ভর্তি হয়। প্রতিষ্ঠাকাল থেকে এ পর্যন্ত একাডেমী হতে প্রায় চার হাজার নৌবিদ্যা এবং নৌ-প্রকৌশল শাখার ক্যাডেট তাদের প্রশিক্ষণ গ্রহণ করে বাণিজ্যিক জাহাজে মাস্টার মেরিনার এবং নৌ-প্রকৌশল পেশায় নিয়োজিত রয়েছেন।

নিবন্ধন
-------

মেরিন একাডেমী নিম্নের বিশ্ববিদ্যালয় গুলির অধীনে নিবন্ধিত:

* 
* বঙ্গবন্ধু শেখ মুজিবুর রহমান মেরিটাইম বিশ্ববিদ্যালয়
* ওয়ার্ল্ড মেরিটাইম ইউনিভার্সিটি, সুইডেন

প্রশিক্ষণ
---------

বাংলাদেশ মেরিন একাডেমী বাণিজ্যিক জাহাজের জন্য ক্যাডেট কর্মকর্তা, নাবিক, ও অন্যান্য কর্মীদের বেশ কিছু বিষয়ে প্রশিক্ষণ প্রদান করে থাকে। এখানে হাজারও নাবিকদের একসাথে প্রশিক্ষণ দেওয়া হয়ে থাকে।

আরো দেখুন
---------

* বঙ্গবন্ধু শেখ মুজিবুর রহমান মেরিটাইম ইউনিভার্সিটি
* বাংলাদেশ মেরিন ফিশারীজ একাডেমী
* ন্যাশনাল মেরিটাইম ইনস্টিটিউট

তথ্যসূত্র
---------

1. ↑  "সংরক্ষণাগারভুক্ত অনুলিপি"। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৬ জানুয়ারি ২০১৪।
2. ↑  Marine Academy  ওয়েব্যাক মেশিনে আর্কাইভকৃত ২০ ফেব্রুয়ারি ২০০৭ তারিখে, Ministry of Shipping, Govt. of Bangladesh.
3. ↑  খন্দকার আক্তার হোসেন (২০১২)। "বাংলাদেশ মেরিন একাডেমী"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।

বহিঃসংযোগ
---------


উইকিমিডিয়া কমন্সে **বাংলাদেশ মেরিন একাডেমী** সংক্রান্ত মিডিয়া রয়েছে।

* দাপ্তরিক ওয়েবসাইট উইকিউপাত্তে এটি সম্পাদনা করুন
* বাংলাপিডিয়ায় *বাংলাদেশ মেরিন একাডেমী* উইকিউপাত্তে এটি সম্পাদনা করুন

| * দে
* স
বঙ্গবন্ধু শেখ মুজিবুর রহমান মেরিটাইম বিশ্ববিদ্যালয় অধিভুক্ত কলেজসমূহ |
| --- |
| চট্টগ্রাম বিভাগ | 
* বাংলাদেশ মেরিন একাডেমি (চট্টগ্রাম)
* বাংলাদেশ মেরিন ফিশারীজ একাডেমী (চট্টগ্রাম)

 |


| * দে
* স
 বাংলাদেশের মেরিন একাডেমি |
| --- |
| 
* বাংলাদেশ মেরিন একাডেমী, চট্টগ্রাম
* বাংলাদেশ মেরিন একাডেমি, পাবনা
* বাংলাদেশ মেরিন একাডেমি, বরিশাল
* বাংলাদেশ মেরিন একাডেমি, রংপুর
* বাংলাদেশ মেরিন একাডেমি, সিলেট

 |
**ফিক্রে সালাসি ক্রকওয়েল** (ইংরেজি: Fiqre Crockwell; জন্ম: ৮ জুলাই, ১৯৮৫ - মৃত্যু: ২০ জুন, ২০১৬) বারমুডায় জন্মগ্রহণকারী আন্তর্জাতিক ক্রিকেটার ছিলেন। বারমুডা ক্রিকেট দলের অন্যতম সদস্য ছিলেন তিনি। ২০০৯ সালে সংক্ষিপ্ত সময়ের জন্যে বারমুডার পক্ষে আন্তর্জাতিক ক্রিকেটে অংশগ্রহণ করেছেন।

এছাড়াও, বারমুডা অনূর্ধ্ব-১৯ দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে ব্যাটিং উদ্বোধন করতেন **ফিক্রে ক্রকওয়েল**।

খেলোয়াড়ী জীবন
---------------

২০০৯ সাল থেকে ২০১০ সাল পর্যন্ত ফিক্রে ক্রকওয়েলের প্রথম-শ্রেণীর খেলোয়াড়ী জীবন চলমান ছিল।

সমগ্র খেলোয়াড়ী জীবনে দুইটিমাত্র ওডিআইয়ে অংশগ্রহণ করেছেন ফিক্রে ক্রকওয়েল। ৬ এপ্রিল, ২০০৯ তারিখে পচেফস্ট্রুমে কেনিয়া দলের বিপক্ষে একদিনের আন্তর্জাতিকে অভিষেক ঘটে তার। এরপর, ৮ এপ্রিল, ২০০৯ তারিখে একই মাঠে নেদারল্যান্ডস দলের বিপক্ষে সর্বশেষ ওডিআইয়ে অংশ নেন তিনি।

অভিষেক ওডিআইয়ের পাশে আরও দুইটি খেলায় অংশ নেন। ওডিআই না হলেও সেগুলো লিস্ট এ ক্রিকেটের ছিল। দক্ষিণ আফ্রিকায় ২০০৯ সালের আইসিসি ক্রিকেট বিশ্বকাপের বাছাইপর্বে তার দল যোগ্যতা অর্জন করতে পারেনি। কেনিয়ার বিপক্ষে ওডিআইয়ে সর্বোচ্চ ৪৫ রান তুলেছিলেন তিনি।

বারমুডা অনূর্ধ্ব-১৯ দলের পক্ষে ফিক্রে ক্রকওয়েল খেলেন। ২০০৯ সালে দক্ষিণ আফ্রিকায় অনুষ্ঠিত ক্রিকেট বিশ্বকাপের বাছাইপর্বে ২৩ বছর বয়সী ফিক্রে ক্রকওয়েলের বড়দের দলে অভিষেক ঘটে। ব্যাটিং উদ্বোধনে নেমে ৩৬ রান সংগ্রহ করেন। ঐ খেলায় তার দল ডেনমার্কের বিপক্ষে নয় উইকেটে জয় তুলে নেয়।

একই প্রতিযোগিতায় অংশগ্রহণকৃত দুইটি ওডিআইয়ে অংশ নেন। কেনিয়া ও নেদারল্যান্ডসের বিপক্ষে ৪৫ ও ২৩ রান তুললেও উভয় দলের বিপক্ষেই তার দল পরাজয়বরণ করেছিল।

সংযুক্ত আরব আমিরাতে অনুষ্ঠিত ২০১২ সালের বিশ্ব টি২০ বাছাইপর্বে বারমুডার পক্ষে সর্বশেষ অংশ নেন। চার খেলায় ২৯.২৫ গড়ে ১১৭ রান তুলেন। জাতীয় দলের পক্ষে নিজস্ব শেষ খেলায় ব্যক্তিগত সেরা ৪৭ রান তুলে উগান্ডার বিপক্ষে দলকে জয় এনে দেন। ইন্ডিয়ানাপোলিসে অনুষ্ঠিত আইসিসি আমেরিকাস প্রথম বিভাগ টুয়েন্টি২০ চ্যাম্পিয়নশীপকে ঘিরে জ্যামাইকা সফরে প্রাথমিক তালিকায় তাকে রাখা হলেও ঐ প্রতিযোগিতায় তৃতীয় স্থান অধিকারী বারমুডা দলের ১৪ সদস্যের চূড়ান্ত তালিকায় তাকে রাখা হয়নি।

ব্যক্তিগত জীবন
--------------

স্থানীয় পর্যায়ে ক্রকওয়েল সেন্ট ডেভিডস কাউন্টি ক্রিকেট ক্লাবে খেলতেন। এছাড়াও, তিনিসেন্ট জর্জেস দলের হয়ে বেশ কয়েকবার বারমুডা ক্রিকেটের সর্ববৃহৎ ঘরোয়া আয়োজন বার্ষিক কাপে সমারসেটের বিপক্ষে খেলেছেন।

ফিফা সনদপ্রাপ্ত রেফারি কার্লাইল ম্যাকনীল ইউজিন ক্রকওয়েল ও ফুটবলার মিকাইল ক্রিস্টোফার ক্রকওয়েল সম্পর্কে তার আত্মীয়।

২০ জুন, ২০১৬ তারিখে মাত্র ৩০ বছর বয়সে বারমুডার পার্শ্ববর্তী পেমব্রোক এলাকায় ফিক্রে ক্রকওয়েলেকে মৃত অবস্থায় পাওয়া যায়। রাত তিনটার অল্প কিছু সময় পূর্বে তিনি গুরুতর জখম হন।

তথ্যসূত্র
---------

1. ↑  Whittaker, James (৮ এপ্রিল ২০০৯)। "BDA cricketers prepare for vital game"। *Bermuda Sun*। সংগ্রহের তারিখ ২৯ এপ্রিল ২০০৯। [*স্থায়ীভাবে অকার্যকর সংযোগ*]
2. ↑  
"Bermuda v Kenya in 2008/09"। CricketArchive। ৩ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২৯ এপ্রিল ২০০৯।
3. ↑  Peter Della Pena (২১ জুন ২০১৬)। "Former Bermuda wicketkeeper Crockwell dies aged 30"। সংগ্রহের তারিখ ৬ এপ্রিল ২০১৭।

বহিঃসংযোগ
---------

* ইএসপিএনক্রিকইনফোতে ফিক্রে ক্রকওয়েল উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে ফিক্রে ক্রকওয়েল  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**আল খামিস মসজিদ** (আরবি: مسجد الخميس) বাহরাইন এর প্রথম মসজিদ, যা উমাইয়া খলিফা দ্বিতীয় উমরের যুগে নির্মিত বলে ধারণা করা হয়। আল ওয়াসাত সাংবাদিক কাসিম হুসেনের মতে, অন্যান্য সূত্র উল্লেখ করেছে একটি মিনার দিয়ে ইউনুইদ বংশের শাসনকালে পরবর্তী যুগে নির্মিত হয়েছিল। দ্বিতীয়টি দুই শতাব্দী পরে উসফুরিড বংশের শাসনামলে নির্মিত হয়েছিল। খামিসের শায়খ সালমান রোড ধরে গাড়ি চলার পর প্রাচীন এই ইসলামিক স্মৃতিস্তম্ভের অদ্বিতীয় দুটি মিনার সহজেই দেখা যায়।

ইতিহাস
------

এটি অঞ্চলের প্রাচীনতম মসজিদগুলির মধ্যে একটি হিসাবে বিবেচিত হয়, কারণ এটির ভিত্তি ৬৯২ খ্রিস্টাব্দের প্রথমদিকে স্থাপন করা হয়েছিল বলে বিশ্বাস করা হয়। এখানে পাওয়া একটি শিলালিপি অবশ্য ১১তম শতাব্দীর সময়কালের কোনও এক সময় ভিত্তির তারিখের প্রস্তাব দেয়। এটি ১৪ তম এবং ১৫ তম শতাব্দীতে উভয় ক্ষেত্রেই পুনরায় নির্মিত হয়েছিল, যখন মিনারগুলি নির্মিত হয়েছিল। খামিস মসজিদটি সম্প্রতি আংশিকভাবে সংস্কার করা হয়েছে।

  

গঠন:

বর্তমান বিল্ডিং দুটি প্রধান পর্যায় আছে:

• ১৪শতকের তারিখের কাঠের কলাম দ্বারা সমর্থিত একটি সমতল ছাদ সহ একটি প্রাথমিক প্রার্থনা হল।

• সমতল ছাদের একটি পরবর্তী অংশ যুক্ত করা হয়েছিল, যা পুরু রাজমিস্ত্রির স্তম্ভের উপর বিশ্রামের খিলানগুলির উপর সমর্থিত ছিল (যা ১৩৩৯ তারিখে করা হয়েছে)

খ্রিস্টীয় ৭ম শতাব্দীতে বাহরাইনে ইসলাম প্রচার করা হয়েছিল যখন প্রিয় নবী হজরত মুহাম্মদ (সা.) কাতার ও বাহরাইনের গভর্নর মুনযির ইবনে সাওয়ার আল তামিমি কাছে ইসলাম প্রচারের জন্য একজন দূত আল-আলা'আ আল-হাদরামিকে পাঠান।

মিহরাব স্ল্যাব:

একটি মিহরাব স্ল্যাব ছিল একটি চুনাপাথরের স্ল্যাব, একটি মিহরাব আকারে। স্ল্যাবটি মসজিদের পুনরুদ্ধার কাজের সময় আবিষ্কৃত হয় এবং ১২ শতকে খ্রিস্টাব্দে উদ্ভূত বলে মনে করা হয়। কুরআনের দুটি আয়াতের শিলালিপি স্ল্যাবে উপস্থিত রয়েছে, কুরআনের সূরা ২১, আয়াত ৩৪-৩৫, যা সাধারণত কবরের পাথরগুলিতে ব্যবহৃত হয়।

আরও দেখুন
---------

* এশিয়ার মসজিদের তালিকা
* বাহরাইনের মসজিদের তালিকা
* মসজিদ
* নামাজ
* ইসলাম

তথ্যসূত্র
---------

1. ↑  "روافد من بلادي" لقاسم حسين। *Al-Wasat (Bahraini newspaper)* (আরবি ভাষায়)। ৬ মে ২০১০। সংগ্রহের তারিখ ২১ জানুয়ারি ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑   *The Middle East, p.6*
**দ্য স্যাটানিক ভার্সেস** (ইংরেজি ভাষায়: The Satanic Verses) সালমান রুশদির চতুর্থ উপন্যাস যা ১৯৮৮ সালে প্রথম প্রকাশিত হয়। এর কিছুটা ইসলাম ধর্মের প্রবর্তক মুহাম্মাদ এর জীবনী থেকে অনুপ্রাণিত। তার পূর্বের বইয়ের মত এতেও রুশদি জাদু বাস্তবতাবাদ ব্যবহার করেছেন এবং সমসাময়িক ঘটনা ও মানুষের সাহায্যে তার চরিত্রগুলো তৈরি করেছেন। বইয়ের নামটি তথাকথিত *স্যাটানিক ভার্স* বা *শয়তানের বাণী*-কে নির্দেশ করে। কারও কারও দাবী মতে কুরআনের কিছু আয়াত শয়তান কর্তৃক অনুপ্রাণিত হওয়ায় দৈনিক প্রার্থনার সময় তৎকালীন মক্কার পেগান দেবতা, লাত, উজ্জা এবং মানাতের পূজা হয়ে গিয়েছিল। এই আয়াতগুলোকেই শয়তানের বাণী বলা হয়। উপন্যাসটির যে অংশে শয়তানের বাণী সম্পর্কিত বিষয় আছে সে অংশটুকু প্রথম সহস্রাব্দের ইসলামী পণ্ডিত আল-ওয়াকিদি এবং আল-তাবরিরি-র সূত্র অনুসরণ করে লেখা হয়েছে।

যুক্তরাজ্যে বইটি প্রশংসা কুড়িয়েছে। ১৯৮৮ সালে এটি বুকার পুরস্কার এর চূড়ান্ত তালিকায় ছিল যদিও পিটার ক্যারির *অস্কার অ্যান্ড লুসিন্ডা*র কাছে হেরে যায়। একই বছর উপন্যাসটি *হুইটব্রেড অ্যাওয়ার্ড* লাভ করে। দ্য স্যাটানিক ভার্সেস একটি বিশাল বিতর্কের জন্ম দিয়েছিল যখন রক্ষণশীল মুসলিমরা বইটিকে ব্লাসফেমি এবং তাদের বিশ্বাসের প্রতি ব্যঙ্গাত্মক হিসেবে আখ্যায়িত করে। কিছু মুসলিমের প্রতিক্রিয়ার সূত্র ধরেই ইরানের সর্বোচ্চ ধর্মীয় নেতা আয়াতুল্লাহ রুহুল্লাহ খোমেনী ১৯৮৯ সালের ১৪ই ফেব্রুয়ারি সালমান রুশদির মৃত্যুদণ্ডের ফতোয়া জারি করেছিলেন।

সমালোচনা
--------

উপন্যাসটি মুসলিম সম্প্রদায়ে ব্যাপক বিতর্কের সৃষ্টি করেছিল। কারণ কিছু মুসলমান বিশ্বাস করতো যে বইটি ধর্মনিন্দাকে উস্কে দিচ্ছে। তখন তারা বইটির বিরুদ্ধে বাক স্বাধীনতার অপব্যবহারের অভিযোগ আনে। ১৯৮৮ সালের নভেম্বরে, বইটি পাকিস্তানে নিষিদ্ধ করা হয়। ১৯৮৯ সালের ১২ ফেব্রুয়ারি পাকিস্তানের ইসলামাবাদে,সালমান রুশদি ও বইটির বিরুদ্ধে ১০,০০০ লোকের সমাগমে তীব্র প্রতিবাদ অনুষ্ঠিত হয়। এছাড়াও আমেরিকান কালচারাল সেন্টারে এক হামলায় ছয়জন বিক্ষোভকারী নিহত হয় এবং আমেরিকান এক্সপ্রেসের একটি অফিস লন্ডভন্ড হয়ে যায়। বিতর্ক ছড়িয়ে পড়ার সাথে সাথে ভারতে বইটির আমদানি নিষিদ্ধ করা হয় এবং যুক্তরাজ্যে তৎকালীন চলমান বিক্ষোভের সময় বইটি পুড়িয়ে দেওয়া হয়।

তথ্যসূত্র
---------

1. 1 2  John D. Erickson (১৯৯৮)। *Islam and Postcolonial Narrative*। Cambridge, UK: Cambridge University Press।
2. ↑  Ian Richard Netton (১৯৯৬)। *Text and Trauma: An East-West Primer*। Richmond, UK: Routledge Curzon।
3. ↑  Abdolkarim Soroush's speech in the USA, November 2002, Farsi Text, has been published in Aftab monthly magazine in April 2003
4. ↑  "Reading 'Satanic Verses' legal"। *The Times of India*। ২৫ জানুয়ারি ২০১২। ২৯ এপ্রিল ২০১৩ তারিখে মূল থেকে আর্কাইভ করা। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**রাণী ভবানী সরকারি মহিলা কলেজ** বাংলাদেশের নাটোর সদর উপজেলায় অবস্থিত একটি উচ্চ মাধ্যমিক শিক্ষাপ্রতিষ্ঠান।

ইতিহাস
------

স্থানীয় শিক্ষানুরাগী ব্যক্তিবর্গ বিশেষ করে বিশিষ্ট নাট্যকার, গল্পকার, উপন্যাসিক ও শিক্ষাবিদ জনাব শফি উদ্দিন সরদার এর প্রচেষ্টায় এবং কলেজের প্রথম অধ্যক্ষ জনাব ময়েজ উদ্দিন আহমেদ একতায় এই কলেজটি ১৯৭৩ সালে অর্ধবঙ্গেশ্বরী মহারাণী ভবানীর নামে প্রতিষ্ঠা লাভ করে।

অবকাঠামো
--------

শিক্ষা কার্যক্রম
----------------

প্রাথমিকভাবে উচ্চ মাধ্যমিক পর্যায়ে মানিবিক ও বাণিজ্যে স্বল্প সংখ্যক ছাত্রী নিয়ে কলেজটির যাত্রা শুরু হয় এবং পরবর্তীতে বিজ্ঞান শাখা খোলা হয়। পর্যায়ক্রমে ডিগ্রি পাস কোর্স খোলা হয়। ১৯৮৯ সালে প্রতিষ্ঠানটিকে জাতীয় করণ করা হয়। ২০০৫-২০০৬ শিক্ষাবর্ষ থেকে কলেজে ইসলামের ইতিহাস ও সংস্কৃতি বিষয়ে প্রথম অনার্স কোর্স চালু করা হয়। পরবর্তীতে সমাজকর্ম, হিসাব বিজ্ঞান, রাষ্ট্রবিজ্ঞান, মার্কেটিং ও বাংলা বিষয়ে অনার্স (সম্মান) চালু হয়। কলেজে ছয়টি সম্মান বিষয়সহ মোট ১৮টি বিষয়ে পড়ানো হয়।

কৃতিশিক্ষার্থী
--------------

তথ্যসূত্র
---------

1. ↑  "রাণী ভবানী সরকারি মহিলা কলেজ, নাটোর"। *নাটোর জেলা*। বাংলাদেশ জাতীয় তথ্য বাতায়ন। ১৭ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ৩ মে ২০২০।
2. ↑  "History | RANI BHAWANI GOVT. MAHILA COLLEGE" (ইংরেজি ভাষায়)। সংগ্রহের তারিখ ২০২০-০৫-০৩।
3. ↑  ":: দৈনিক জনতা ::"। *djanata.com*। সংগ্রহের তারিখ ২০২০-০৫-০৩।
4. ↑  "নাটোরের রাণী ভবানী সরকারি মহিলা কলেজে ছয়টি বিভাগে কোনই শিক্ষক নেই, ভাড়ায় চলছে ক্লাশ - Darpanpratidin"। darpanpratidin.com। ২২ এপ্রিল ২০১৮। সংগ্রহের তারিখ মে ৩, ২০২০। [*স্থায়ীভাবে অকার্যকর সংযোগ*]
মাইকো মহিলার অনাবৃত ঘাড়ের পশ্চাৎদেশ
 বিড়াল একটি বিড়ালছানাকে "স্ক্রাফে" কামড়ে বহন করছে
**ঘাড়ের পশ্চাৎদেশ** প্রযুক্তিগত শারীরবৃত্তীয়/চিকিৎসা পরিভাষায়, একে **নুচাও** বলা হয় (আরবি نُخَاع "স্পাইনাল ম্যারো" এর মধ্যযুগীয় লাতিন অনুবাদ থেকে)। অনুরূপ বিশেষণ *নুচাল*, যেমনটি ঘাড় শক্ত হওয়ার জন্য *অনমনীয় নুচাল*।

অনেক স্তন্যপায়ী প্রাণীর ন্যাপে চামড়ার একটি আলগা, অ-সংবেদনশীল অংশ থাকে, যা **স্ক্রাফ** নামে পরিচিত, যার মাধ্যমে একজন মা তার বাচ্চাকে তার দাঁত দিয়ে বহন করে, যা পরিবহনের সময় এটিকে সাময়িকভাবে অচল করে দেয়। বিড়ালদের মিলনের সময় পুরুষ তার দাঁত দিয়ে মহিলার স্ক্রাফ আঁকড়ে ধরে যাতে সে স্থির থাকে।

সাংস্কৃতিক অর্থ
---------------

ঐতিহ্যবাহী জাপানি সংস্কৃতিতে, ঘাড়ের পশ্চাৎদেশ (項, *unaji*) ছিল মহিলাদের শরীরের কয়েকটি অংশের মধ্যে একটি (মুখ এবং হাত ছাড়া) যা উন্মোচিত থাকতো। একজন মহিলার ঘাড়ের পশ্চাৎদেশটি অনেক জাপানি পুরুষের জন্য একটি শক্তিশালী আকর্ষণ ছিল (গেইশা মেকআপ দেখুন)। 

মিশরীয় এবং লেবানিজ সংস্কৃতিতে, ঘাড়ের পশ্চাৎদেশে চড় মারাকে সম্পূর্ণ অপমানের অঙ্গভঙ্গি হিসাবে বিবেচনা করা হয়।

তথ্যসূত্র
---------

1. ↑  Morris, Desmond (১৯৯৪)। *Illustrated Catwatching*। Crescent Books। পৃষ্ঠা 94, 108। আইএসবিএন 0-517-12065-8।
2. ↑  Cherry, Kittredge (১৯৮৭)। *Womansword: What Japanese Words Say about Women*। Kodansha। পৃষ্ঠা 21। আইএসবিএন 4-7700-1655-7।
3. ↑  Khalifa, A. M. (২০১৪-০৪-২৮)। *Terminal Rage* (ইংরেজি ভাষায়)। Mavenhill। আইএসবিএন 9781940387000।

বহিঃসংযোগ
---------

* উইকিঅভিধানে ঘাড়ের পশ্চাৎদেশ-এর আভিধানিক সংজ্ঞা পড়ুন।
* উইকিমিডিয়া কমন্সে ঘাড়ের পশ্চাৎদেশ সম্পর্কিত মিডিয়া দেখুন।
**জুর সিতল** বা **মৈথিলী নববর্ষ** হল মৈথিলী নববর্ষের প্রথম দিন উদযাপন। একে **আখর বছর**ও বলা হয়। মৈথিলীরা এদিন ভাতের সঙ্গে *বড়ি* (ডালবাটা দিয়ে তৈরি খাদ্য) খায়। এই দিনটি সাধারণত গ্রেগরিয়ান ক্যালেণ্ডারে ১৪ই এপ্রিল পড়ে। ভারত এবং নেপালের **মৈথিলী** ও **থারু সম্প্রদায়ের লোকেরা** এটি পালন করে। একে নিরায়ণ মেষ সংক্রান্তি এবং তিরহুতা নববর্ষও বলা হয়। মিথিলা অঞ্চলে ব্যবহৃত তিরহুতা পঞ্চং ক্যালেণ্ডারের সাথে মিল রেখে এই উৎসব হয়।

উৎপত্তি এবং তাৎপর্য
-------------------

মৈথিলি নববর্ষ *নিরায়ণম* স্থানীয় বিষুবকে অনুসরণ করে এবং গ্রেগরিয়ান বর্ষপঞ্জীতে ১৪ই এপ্রিল (কখনও কখনও এক দিন পরিবর্তিত হতে পারে) পড়ে। ১৫ই এপ্রিল ঐতিহ্যবাহী তিরহুতা পঞ্চং এর প্রথম দিন।গ্রীষ্মমণ্ডলীয় স্থানীয় বিষুব ২২শে মার্চের কাছাকাছি পড়ে, এবং এতে ২৩ ডিগ্রী ত্রাস বা দোলন যোগ করে হিন্দু পার্শ্বীয় বা *নিরায়ণ মেষ সংক্রান্তি* (সূর্যের *নিরায়ণ* মেষে রূপান্তর) পাওয়া যায়। 

তাই, বছরের প্রথম মাস বৈশাখের সাথে একই তারিখে **মৈথিলী ক্যালেণ্ডার** শুরু হয়। তামিলনাড়ু, আসাম, বাংলা, কেরালা, মণিপুর, উড়িষ্যা, পাঞ্জাব, ত্রিপুরা এবং নেপালের মতো ভারতের অধিকাংশ ঐতিহ্যবাহী ক্যালেণ্ডারেও এটি পালন করা হয়।

থারু মানুষ
----------

নেপালের দক্ষিণ-পূর্ব তরাইতে, থারু জনগণ জুর সিতাল (**সিরুওয়া** নামেও পরিচিত) বৈশাখ মাসের প্রথম দিনে একে অপরের উপর জল ছিটিয়ে উদযাপন করে। প্রবীণরা ছোটদের কপালে ও মাথায় জল দিয়ে আশীর্বাদ করেন, আর তরুণরা শ্রদ্ধা জানাতে বড়দের পায়ে জল দেন। স্বদেশবাসী একে অপরের গায়ে জল ছিটিয়ে দেয়।

আনুষ্ঠানিক গুরুত্ব
------------------

মৈথিলী ক্যালেণ্ডার হল ভারত ও নেপালের মিথিলা অঞ্চলের ঐতিহ্যবাহী ক্যালেণ্ডার। দীর্ঘ সময়ের দাবির পরে, বিহার সরকার ২০১১ সালে এই দিনটিকে রাজ্যব্যাপী পালন করার জন্য সরকারি ছুটি হিসাবে ঘোষণা করেছিল। আনুষ্ঠানিকভাবে, বিহার সরকার মৈথিলী নববর্ষের দিনটিকে মিথিলা দিবস নামে অভিহিত করে। প্রতি বছর ১৪ই এপ্রিল ভারতের বিহার রাজ্যে জুর সিতল উৎসবের কারণে মিথিলা দিবসের ছুটি থাকে।

* Maithili New Year's Thaliমৈথিলী নববর্ষের থালি
* Maithili New Year, Jhori bariমৈথিলী নববর্ষ, ঝরি বড়ি
* Maithili New Year, taruwa thaliমৈথিলী নববর্ষ, তারুয়া থালি
* Maithili New Year, taruwa plateমৈথিলী নববর্ষ, তারুয়া থালি

আরও দেখুন
---------

* মিথিলা (অঞ্চল)
* মিথিলা (ভারত)
* মিথিলা (নেপাল)
* তিরহুত
* তিরহুতা লিপি
* মৈথিলী ভাষা
* বেগুসরাই
* মধুবনী
* সহরসা
* সুপল
* মুজাফফরপুর
* বিদ্যাপতি
* দারভাঙ্গা

তথ্যসূত্র
---------

1. ↑  "MITHILA PANCHANG"। *Angelfire.com*। সংগ্রহের তারিখ ১৫ জানুয়ারি ২০১৯।
2. ↑  Maithili Panchang, of Kameshwar Singh Darbhanga Sanskrit University Published from Darbhanga
3. ↑  "Keeping Track of Time"। *Imsc.res.in*। সংগ্রহের তারিখ ১৫ জানুয়ারি ২০১৯।
4. ↑  "Joorshital/Siruwa: A unique tradition of celebrating the New Year among Tharus in southern Nepal"। *Online Khabar*। সংগ্রহের তারিখ ১৪ এপ্রিল ২০২৩।
5. ↑  टाइम्स, अन्नपूर्ण (২০২২-০৪-১৩)। "JurShital"। *अन्नपूर्ण टाइम्स* (ইংরেজি ভাষায়)। সংগ্রহের তারিখ ২০২৪-০১-২৯।
6. ↑  "India (Bihar) - bank and public holidays of the world - 1970-2070"। *Bank-holidays.com*। সংগ্রহের তারিখ ১৫ জানুয়ারি ২০১৯।

বহিঃসংযোগ
---------
**বাংলাদেশ সার্ভিসেস লিমিটেড** (বিএসএল) একটি পাবলিক লিমিটেড কোম্পানি যা ১৯৭৩ সালে চালু হয়। গণপ্রজাতন্ত্রী বাংলাদেশ সরকারের  বেসামরিক বিমান পরিবহন ও পর্যটন মন্ত্রণালয়ের নিয়ন্ত্রণে একটি সংস্থা।

পটভূমি
------

বিএসএল মে, 2011 থেকে রূপসী বাংলা হোটেলের নামে হোটেল ব্যবসা করে আসছিল। এটি সেপ্টেম্বর 2014 সালে সংস্কারের জন্য বন্ধ হয়ে যায়। তবে, ঢাকার হযরত শাহজালাল আন্তর্জাতিক বিমানবন্দরে ভিআইপি লাউঞ্জের কার্যক্রম, যা নেতৃস্থানীয় এয়ালাইন্সগুলি ব্যবহার করছে। যেহেতু তাদের ব্যবসা এবং প্রথম শ্রেণীর যাত্রী লাউঞ্জ, বন্ধ করা য়নি এবং বিএসএল দ্বারা পরিচালিত হচ্ছে।

রূপস বাংলা হোটেলের আগে, বিএসএল ইন্টার-কন্টিনেন্টাল হোটেল কর্পোরেশনের সাথে একটি চুক্তির অধীনে 1973 থেকে 1983 সাল পর্যন্ হোটেল ইন্টার-কন্টিনেন্টাল ঢাকা হিসাবে এবং স্টারউড এশিয়া প্যাসিফিক হোটেল এবং 1984 থেকে এপ্রিল, 2011 পর্যন্ত ঢাকা শেরাটন হোটেল হিসাবে হোটেল ব্যবসা করছিল। রিসোর্টস পিটিই লিমিটেড (সাবেক শেরাটন ওভারসিজ ম্যানেজমেন্ট কর্পোরেশন)।

19 ফেব্রুয়ারী 2012-এ, বিএসএল ইন্টারকন্টিনেন্টাল হোটেলস গ্রুপ (এশিয়া প্যাসিফিক) পিটিই লিমিটেড (আইএইচজি) এর সাথেতার হোটেল পরিচালনার জন্য 30 বছরের মেয়াদের জন্য একটি ম্যানেজমেন্ট চুক্তি স্বাক্ষর করেছে যেখানে প্রতিটি 5 বছরের জন্য 2 মেয়াদে চুক্তিটি নবায়ন করার বিকল্প রয়েছে।. ইন্টারকন্টিনেন্টাল ঢাকা নামে পুনঃব্র্যান্ড করার জন্য ইন্টারকন্টিনেন্টালের ব্র্যান্ড স্ট্যান্ডার্ড পূরণের জন্য বিএসএল তার হোটেলের ব্যাপক সংস্কার করেছে সংস্কারের পর, হোটেলটি পুনরায় ব্র্যান্ড করা হয়েছে এবং সরকারের মাননীয় প্রধানমন্ত্রী উদ্বোধন করেছেন। গণপ্রজাতন্ত্রী বাংলাদেশের 13 সেপ্টেম্বর 2018 তারিখে ইন্টারকন্টিনেন্টাল ঢাকা নামে। হোটেলটি 1লা ডিসেম্বর, 2018 থেকে বাণিজ্যিক কার্যক্রম শুরু করেছে।

তথ্যসূত্র
---------

1. ↑  "বাংলাদেশ জাতীয় তথ্য বাতায়ন"। *বাংলাদেশ ন্যাশনাল পোর্টার*। ২৩ ডিসেম্বর ২০২৩। সংগ্রহের তারিখ ৪ ফেব্রুয়ারি ২০২৪।
একটি চার চাকতি বিশিষ্ট টাওয়ার অব হানয় গেমের অ্যানিমেশন
**টাওয়ার অব হানয় (**এছাড়াও বলা হয় **টাওয়ার অফ ব্রাহ্ম** বা **লুকাস টাওয়ার** **)** হল এক ধরনের বুদ্ধির খেলা । এ খেলায় তিনটি দন্ড খাড়াভাবে পাশাপাশি রাখা থাকে । এবং ছোট বড় কিছু ডিস্ক বা চাকতি দন্ড এর ভিতর প্রবেশ করান থাকে । এ খেলায় প্রথম দন্ড থেকে তৃতীয় দন্ডে সবগুলো চাকতি আনতে হয় । তবে কিছু নিয়ম পালন করতে হয় । নিয়মগুলো হলো:

```
  ১. একসাথে একাধিক চাকতি সরানো যাবে না।
  ২. কখনই ছোট চাকতির উপর বড় চাকতি রাখা যাবে না।
  ৩. সবসময় উপরের চাকতি ওঠানো যাবে।
```

হ্যানয় ধাঁধার টাওয়ার সমাধানের জন্য প্রয়োজনীয় ন্যূনতম সংখ্যা চাল হলো {\displaystyle 2^{n}-1} , যেখানে n হল ডিস্কের সংখ্যা।

সমাধান
------

টাওয়ার অব হানয় সমাধান করা আগে খুব কঠিন ছিল । এখন এটি সমাধান করার জন্য নানা ধরনের এলগরিদম বের হয়েছে । নিচে এর এলগরিদম গুলো নিয়ে আলোচনা করা হলোঃ
মনে কর ,১ নং দন্ড টি হলো ১ , ২ নং ২ এবং ৩ নং ৩
জোড় সংখ্যার ক্ষেত্রেঃ

```
    ১. ১ ও ২ এর মধ্যে একটি সঠিক মুভ কর 
    ২. ১ ও ৩ এর মধ্যে একটি সঠিক মুভ কর
    ৩. ২ ও ৩ এর মধ্যে একটি সঠিক মুভ কর  
    ৪. সম্পূর্ণ না হওয়া পর্যন্ত চালিয়ে যাও 
```

বিজোড় সংখ্যার ক্ষেত্রেঃ

```
    ১. ১ ও ৩ এর মধ্যে একটি সঠিক মুভ কর 
    ২. ১ ও ২ এর মধ্যে একটি সঠিক মুভ কর
    ৩. ২ ও ৩ এর মধ্যে একটি সঠিক মুভ কর  
    ৪. সম্পূর্ণ না হওয়া পর্যন্ত চালিয়ে যাও
```

সুডোকোডে আলগরিদম
----------------

```
 A = [5,4,3,2,1]
 B = []
 C = []
 
 def move(n, source, target, auxiliary):
 <nowiki> </nowiki>   if n > 0:
 <nowiki> </nowiki>       # move n-1 disks from source to auxiliary, so they are out of the way 
 <nowiki> </nowiki>       move(n-1, source, auxiliary, target)
 
 <nowiki> </nowiki>       # move the nth disk from source to target
 <nowiki> </nowiki>       target.append(source.pop())
 
 <nowiki> </nowiki>       # Display our progress
 <nowiki> </nowiki>       print(A, B, C, '##############', sep='\n')  
 <nowiki> </nowiki>       
 <nowiki> </nowiki>       # move the n-1 disks that we left on auxiliary onto target
 <nowiki> </nowiki>       move(n-1, auxiliary, target, source)
 
 <nowiki>#</nowiki> initiate call from source A to target C with auxiliary B 
 move(5, A, C, B)

```

সি++ কোড
--------

```
#include <iostream>
using namespace std;

void tower\_hannoi (int disk, char tower1, char tower2, char tower3)
{
 if (disk == 1)
 {
 cout << "Move disk "<< disk << "from "<< tower1 << "to "<< tower3 << endl;

 }
 else
 {
 tower\_hannoi (disk-1, tower1, tower3, tower2);
 cout << "Move disk "<< disk << "from "<< tower1 << "to "<< tower3 << endl;
 tower\_hannoi (disk-1, tower2, tower1, tower3);
 }
}

int main()
{
 int disk;
 char tower1 = 'A';
 char tower2 = 'B';
 char tower3 = 'C';
 cin >> disk;
 tower\_hannoi (disk, tower1, tower2, tower3);
 return 0;
}

```

পাইথন কোড
---------

```
def hanoi(n, a='A', b='B', c='C'): 
    if n == 1:
        print('move', a, '-->', c)
        return
    hanoi(n-1, a, c, b)
    print('move', a, '-->', c)
    hanoi(n-1, b, a, c)

print(hanoi(5))

```

গ্যালারি
--------

* 
* 
*

তথ্যসূত্র
---------

1. ↑  Hofstadter, Douglas R. (১৯৮৫)। *Metamagical themas : questing for the essence of mind and pattern*। Internet Archive। New York : Basic Books। আইএসবিএন 978-0-465-04540-2।

বহিঃসংযোগ
---------
**সেন্ট্রাল পার্ক টাওয়ার** হল একটি আবাসিক অতি-উচ্চ গগনচুম্বী ভবন, যা নিউ ইয়র্ক সিটির মিডটাউন ম্যানহাটনের ২২৫ পশ্চিম ৫৭তম স্ট্রিটে বিলিয়নেয়ার্স রো বরাবর অবস্থিত। অ্যাড্রিয়ান স্মিথ + গর্ডন গিল আর্কিটেকচার দ্বারা নকাশা করা, ভবনটি মাটির উপরে ৯৮ তলা ও তিনটি বেসমেন্ট সহ ১,৫৫০ ফুট (৪৭২ মি) লম্বা, যদিও শীর্ষ তলাটির সংখ্যা ১৩৬। সেন্ট্রাল পার্ক টাওয়ার হল নিউ ইয়র্ক সিটি, মার্কিন যুক্তরাষ্ট্র ও পশ্চিম গোলার্ধের দ্বিতীয় সর্বোচ্চ ভবন; বিশ্বের ১৫তম উচ্চ ভবন; বিশ্বের সবচেয়ে উঁচু প্রাথমিকভাবে আবাসিক ভবন; এবং ছাদের উচ্চতার দিক দিয়ে এশিয়ার বাইরে সবচেয়ে উঁচু ভবন।

সেন্ট্রাল পার্ক টাওয়ারটি এক্সটেল ডেভেলপমেন্ট কোম্পানি ও সাংহাই মিউনিসিপ্যাল ইনভেস্টমেন্ট গ্রুপ দ্বারা তৈরি করা হয়েছে। বেসমেন্ট ও মাটির উপরের প্রথম পাঁচটি তলা জুড়ে একটি বড় নর্ডস্ট্রম স্টোর রয়েছে, যা ২০১৯ সালে খোলা হয়েছিল। টাওয়ারের পূর্ব অংশ ২১৫ পশ্চিম ৫৭তম স্ট্রিটে নিউ ইয়র্কের আর্ট স্টুডেন্টস লিগের ভবনের উপরে একটি ক্যান্টিলিভার ধারণ করে রয়েছে, যার উদ্দেশ্য কাছাকাছি সেন্ট্রাল পার্কের দৃশ্যকে সর্বাধিক করা। টাওয়ারের আবাসিক অংশে রটেট স্টুডিও দ্বারা নকশা করা অভ্যন্তরীণ অংশ সহ গড়ে ৫,০০০ ফু২ (৪৬০ মি২) বিস্তৃত ১৭৯ টি কনডমিনিয়াম রয়েছে। এছাড়াও ১৪ থেকে ১৬ তলায় সুযোগ-সুবিধার জায়গার পাশাপাশি ১০০ তলায় একটি ব্যক্তিগত ক্লাব রয়েছে।

সেন্ট্রাল পার্ক টাওয়ারের জায়গাটি ২১তম শতাব্দীর প্রথম দশকে একত্রিত হয়েছিল; অধিগ্রহণ প্রক্রিয়া চলাকালীন, নিউ ইয়র্ক সিটির ল্যান্ডমার্ক স্ট্যাটাসের জন্য ২২৫ ওয়েস্ট ৫৭তম স্ট্রিট ও ১৭৮৯ ব্রডওয়ের দুটি ভবন বিবেচিত হওয়ার পরে টাওয়ারটি বিলম্বিত হয়েছিল। চূড়ান্ত নকশা ও অর্থায়ন সংক্রান্ত জটিলতা সম্পর্কে অনিশ্চয়তা সত্ত্বেও, নির্মাণ স্থানে খনন কাজ ২০১৪ সালের মে, মাসে শুরু হয় এবং ২০১৫ সালের প্রথম দিকে মাটির উপরে নির্মাণ শুরু হয়। ভবন নির্মাণের সময় টাওয়ারের ক্যান্টিলিভার নিয়ে বিবাদ ও একজন নিরাপত্তা প্রহরীর মৃত্যু সহ বেশ কয়েকটি ঘটনা ও বিতর্ক হয়েছিল। ভবনটির টপ আউট ২০১৯ সালের সেপ্টেম্বর মাসের মধ্যে করা হয়েছিল এবং ২০২০ সালে সম্পন্ন হয়েছিল। সেন্ট্রাল পার্ক টাওয়ার নির্মাণে মোট $৩ বিলিয়ন খরচ হয়েছিল।

তথ্যসূত্র
---------

### টীকা

1. ↑
2. ↑  The highest story below the roof is the 98th story above ground, which is numbered 136.

### উদ্ধৃতি

1. 1 2
2. ↑
**বাইহাটা চারিআলি** আসাম-এর কামরূপ জেলায় অবস্থিত একটি ছোট উন্নয়নশীল অঞ্চল। স্থানটি গুয়াহাটি-এর জালুকবাড়ি থেকে উত্তরে প্রায় ৩০ কিলোমিটার দূরে অবস্থিত। গুয়াহাটির কাছের এই স্থানটি শিক্ষা, বাণিজ্যিক, যাতায়তর দিকের থেকে একটি গুরুত্বপূর্ণ অঞ্চল।

ভৌগোলিক বিবরণ
-------------

বাইহাটা চারিআলি স্থানটি ২৬°২০′৩৯″ উত্তর অক্ষাংশ এবং ৯১°৪৩′১১″পূর্ব দ্রাঘিমাংশে অবস্থিত। সমুদ্রপৃষ্ঠর থেকে এর উচ্চতা ৪৬ মিটার।

ব্রহ্মপুত্রের উত্তর পারে উজনি এবং নিম্ন আসামের জেলাসমূহ সংযোগী জাতীয় সড়ক দুটি বাইহাটা চারিআলিতেে মিলিত হয়ে গুয়াহাটি গেছে। বাইহাটা চারিআলি থেকে পূর্বে মঙলদৈ, তেজপুর সংযোগী জাতীয় সড়কটি পূর্বে ৫২ নং ছিল যদিও এখন ১৫ নং জাতীয় সড়কে বদল করা হয়েছে। বাইহাটা চারিআলিকে ২৭ নং জাতীয় সড়কে (পূর্বের নামকরণ অনুসারে ৩৭ নং ছিল) গুয়াহাটির সাথে সংযোগ করেছে। একটি সড়ক একে পশ্চিম দিকে রঙিয়া, নলবাড়ি, বরপেটা ইত্যাদি স্থানসমূহের সাথে সংযোগ করেছে (এই অংশ পূর্বে ৩১ নং সড়কে পড়ত)। বাইআলি চালিআলি থেকে উত্তর দিকে যাওয়া পকী পথটি মুক্তাপুর, গোরেশ্বর, দেওচুঙা হয়ে বাক্সা জেলা পর্যন্ত গিয়েছে।

যাতায়ত
-------

দুটি জাতীয় সড়কের সংযোগস্থল হিসাবে স্বাভাবিকতই বাইহাটা চারিআলির মধ্য দিয়ে কাছের গুরুত্বপূর্ণ অঞ্চলসমূহ পর্যন্ত নিয়মিত বাস চলাচল হয়। অবশ্য বাইহাটা চারিআলিতেে দেখা দেওয়া অত্যধিক যান-জটের জন্য চারলেনযুক্ত গুয়াহাটি-রঙিয়া,বরপেটা সংযোগী ২৭নং জাতীয় সড়কটি সম্প্রতি বাইপাস হওয়ায় বাইহাটা চারিআলির মূল চোকটি থেকে কিছু ভিতরে নেয়া হয়েছে। বাইহাটা চারিআলি থেকে চারদিকের বেজেরা, দেউদুয়ার, গোপেশ্বর, কমলপুর, রঙিয়া, কররা, বিহদিয়া, মুক্তাপুর ইত্যাদি তুলনামূলকভাবে কাছের স্থানসমূহ পর্যন্ত টেম্পো, ম্যাজিক ইত্যাদি ছোট বাহনসমূহ নিয়মিত চলে।

বাইহাটা স্টেশনটি বাইহাটা চারিআলি থেকে সবচেয়ে নিকটবর্তী রেলওয়ে স্টেশন।

শিক্ষা প্রতিষ্ঠানসমূহ
---------------------

বাইহাটা চারিআলি এক গুরুত্বপূর্ণ শিক্ষাকেন্দ্র। অঞ্চলটির চৌদিকের শিক্ষার্থীরা বাইহাটা চারিআলিতে অবস্থিত শিক্ষা প্রতিষ্ঠানসমূহে পড়তে আসে। বাইহাটা চালিআলির অধিকাংশ শিক্ষা প্রতিষ্ঠান উত্তর দিকের গোরেশ্বর সংযোগী পথটিতে অবস্থিত। আগডলা চারিআলি হাইস্কুল (পূর্বে চিতানাথধিং হাইস্কুল বলে পরিচিত ছিল) বাইহাটা চারিআলিতে অবস্থিত সবচেয়ে পুরানো 
হাইস্কুল। মহাবিদ্যালয় পর্য্যায়ে পূর্ব কামরূপ মহাবিদ্যালয় অঞ্চলটির সবচেয়ে গুরুত্বপূর্ণ শিক্ষা প্রতিষ্ঠান। বাইহাটা চারিআলিতে একটি বি এড মহাবিদ্যালয়ও আছে। বিগত ২০১৭ বর্ষে আসাম সরকার প্রতিষ্ঠা করা কামরূপ পলিটেকনিকটি এখানে অবস্থিত। তদুপরি সম্প্রতি বাইহাটা চারিআলি অঞ্চলটিতে কয়েকটি ব্যক্তিগত মালিকানার উচ্চতর মাধ্যমিক শ্রেণীর মহাবিদ্যালয় স্থাপন হয়েছে।

### বিদ্যালয়

* আগদলা হাইস্কুল
* ২৪ নং আগডলা আদর্শ প্রাথমিক বিদ্যালয়
* দিল্লী পাব্লিক স্কুল
* কিডজি স্কুল

### মহাবিদ্যালয়

* পূর্ব কামরূপ মহাবিদ্যালয়
* বি এড কলেজ, বাইহাটা চারিআলি

### উচ্চতর-মাধ্যমিক শ্রেণীর কলেজ

* গেটওয়ে একাডেমী জুনিয়র কলেজ, বাইহাটা চারিআলি
* রামানুজন একাডেমী
* জে'নিথ একাডেমী
* প্রজ্ঞান একাডেমী

### অন্যান্য প্রতিষ্ঠান

* কামরূপ পলিটেকনিক

পর্য্যটন ক্ষেত্র
----------------

বাইহাটা চালিআলির মূল চোকটির থেকে তিনি কিলোমিটার দূরে অবস্থিত মদন কামদেব দেবালয় প্রত্নতাত্ত্বিক সম্পদে পূর্ণ এক প্রসিদ্ধ পর্য্যটন কেন্দ্র। বাইহাটা চারিআলি থেকে উত্তরে কয়েক কিলোমিটার ভিতরে দেউদুয়ারে গোপেশ্বর দেবালয় অবস্থিত। দেবালয়টি ২৭নং জাতীয় সড়কের কাছে আছে। তদুপরি বাইহাটা চারিআলির নিকটবর্তী কররার কাছে পিঙ্গলেশ্বর দেবালয় অবস্থিত।

তথ্যসূত্র
---------

1. ↑  "Pub Kamrup College"।
**নিউক্লিওপ্লাজম**, (**ক্যারিওপ্লাজম** নামেও পরিচিত)  হলো এক ধরনের প্রোটোপ্লাজম যা কোষীয় নিউক্লিয়াস গঠন করে। নিউক্লিয়প্লাজম হলো প্রকৃত কোষের (ইউক্যারিওটিক কোষ) সবচেয়ে বিশিষ্ট অঙ্গানু । এটি নিউক্লিয়ার ঝিল্লি দ্বারা ঘেরা। 

নিউক্লিওলাস সহ নিউক্লিয়াসের প্রোটোপ্লাজমিক উপাদান নিউক্লিওপ্লাজম হিসাবে পরিচিত।
নিউক্লিওপ্লাজম একটি ইউক্যারিওটিক কোষের সাইটোপ্লাজমের সাথে সাদৃশ্যপূর্ণ। এটি একটি জেলের মতো পদার্থ যা একটি ঝিল্লির মধ্যে পাওয়া যায়, যদিও নিউক্লিওপ্লাজম শুধুমাত্র নিউক্লিয়াসের স্থানটি পূরণ করে এবং এর নিজস্ব অনন্য কাজ রয়েছে। নিউক্লিওপ্লাজম নিউক্লিয়াসের মধ্যে এমন কাঠামোকে স্থগিত করে যা ঝিল্লি-আবদ্ধ নয় এবং নিউক্লিয়াসের আকৃতি বজায় রাখার জন্য দায়ী।  নিউক্লিওপ্লাজমে স্থগিত কাঠামোর মধ্যে রয়েছে ক্রোমোজোম, বিভিন্ন প্রোটিন, নিউক্লিয়ার বডি, নিউক্লিওলাস, নিউক্লিওপোরিন, নিউক্লিওটাইডস এবং নিউক্লিয়ার স্পেকেলস । 

নিউক্লিওপ্লাজমের দ্রবণীয়, তরল অংশকে **ক্যারিওলিম্ফ**  **নিউক্লিওসোল**,  বা **নিউক্লিয় হাইলোপ্লাজম** বলা হয়।

তথ্যসূত্র
---------

1. ↑  "karyoplasm"। *Collins English Dictionary*। সংগ্রহের তারিখ ২ ডিসেম্বর ২০২২।
2. 1 2 3  "The human cell in nucleoplasm"। *Human Protein Atlas*।
3. ↑  "karyolymph"। *Collins English Dictionary*। সংগ্রহের তারিখ ২ ডিসেম্বর ২০২২।
4. ↑  Kühn, T; Ihalainen, TO (২০১১)। "Protein diffusion in mammalian cell cytoplasm.": e22962। ডিওআই:10.1371/journal.pone.0022962 অবাধে প্রবেশযোগ্য। পিএমআইডি 21886771। পিএমসি 3158749 অবাধে প্রবেশযোগ্য।
**সুনির্মল বসু** (২০ জুলাই ১৯০২ - ২৫ ফেব্রুয়ারি ১৯৫৭) একজন বাঙালি কবি ও শিশুসাহিত্যিক।

জন্ম
----

সুনির্মল বসু ১৯০২ সালের ২০ই জুলাই ভারতের বিহারের গিরিডি নামক স্থানে পিতার কর্মস্থলে জন্মগ্রহণ করেন। তাঁর পৈত্রিক নিবাস ছিল মুন্সীগঞ্জ জেলার বিক্রমপুরের মালখানগর। পিতার নাম পশুপতি বসু।  সাংবাদিক ও সাহিত্যিক গিরিশচন্দ্র বসু ছিলেন তার পিতামহ এবং বিপ্লবী ও সাহিত্যিক মনোরঞ্জন গুহঠাকুরতা ছিলেন তার মাতামহ। ছোটবেলা সাঁওতাল পরগণার মনোরম প্রাকৃতিক পরিবেশে তার মনে কবিতা রচনার অনুপ্রেরণা জাগায়। তাঁর প্রথম কবিতা 'প্রবাসী' পত্রিকায় প্রকাশিত হয়। প্রধানত সরস শিশু সাহিত্য রচনাকেই সাহিত্যের মাধ্যম হিসাবে গ্রহণ করেছিলেন। কবিতা রচনা ছাড়াও কিশোর বয়স থেকে চিত্রাঙ্কনেও দক্ষ ছিলেন।

শিক্ষাজীবন
----------

পিতার কর্মস্থল পাটনার গিরিডি স্কুল থেকে ১৯২০ সালে সুনির্মল বসু ম্যাট্রিক পাস করেন। পরবর্তীতে তিনি কলকাতার সেন্ট পলস কলেজে ভর্তি হন, কিন্তু ১৯২১ সালে গান্ধীজীর অসহযোগ আন্দোলনে যোগ দিয়ে কলেজ ত্যাগ করেন। এরপর অবনীন্দ্রনাথ প্রতিষ্ঠিত আর্ট কলেজে ভর্তি হন।

সাহিত্যসৃষ্টি
-------------

ছড়া, কবিতা, গল্প, কাহিনি, উপন্যাস, ভ্রমণকাহিনি,রূপকথা, কৌতুকনাট্য প্রভৃতি শিশু ও কিশোরদের উপযোগী বিভিন্ন বিষয়ক রচনায় সিদ্ধহস্ত ছিলেন। আর তার জনপ্রিয়তার মূলে ছিল ছন্দের চমৎকারিত্ব ও মিলপ্রয়োগের কুশলতা।

### গ্রন্থতালিকা

* হাওয়ার দোলা (১৯২৭)
* ছানাবড়া
* বেড়ে মজা
* হৈ চৈ
* হুলুস্থূল
* কথাশেখা
* পাততাড়ি, ছন্দের টুংটাং (১৯৩০)
* আনন্দ নাড়ু
* শহুরে মামা
* কিপটে ঠাকুরদা (১৯৩৩)
* টুনটুনির গান
* গুজবের জন্ম
* বীর শিকারী
* লালন ফকিরের ভিটে
* পাতাবাহার
* ইন্তিবিন্তির আসর (১৯৫০)
* পাহাড়ে জঙ্গলে

এছাড়া তিনি আত্মজীবনী লিখেছিলেন "জীবনখাতার কয়েক পাতা"। এটি লিখেছিলেন ১৯৫৫ সালে।

পুরস্কার
--------

১৯৫৬ সালে তিনি ভুবনেশ্বরী পদক লাভ করেন।

মৃত্যু
------

তিনি ১৯৫৭ সালের ২৫শে ফেব্রুয়ারি মৃত্যুবরণ করেন।

তথ্যসূত্র
---------

1. 1 2 3 4  সুবোধচন্দ্র সেনগুপ্ত ও অঞ্জলি বসু সম্পাদিত, *সংসদ বাঙালি চরিতাভিধান*, প্রথম খণ্ড, সাহিত্য সংসদ, কলকাতা, আগস্ট ২০১৬ পৃষ্ঠা ৭৯৮, আইএসবিএন ৯৭৮-৮১-৭৯৫৫-১৩৫-৬
2. 1 2  "স্মরণে সুনির্মল বসু"। *নিউজনেক্সটবিডি ডটকম*। ২০ জুলাই ২০১৬। ২২ জানুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ১ ফেব্রুয়ারি ২০১৮।
3. ↑  শিশিরকুমার দাশ (২০১৯)। *সংসদ বাংলা সাহিত্যসঙ্গী*। সাহিত্য সংসদ, কলকাতা। পৃষ্ঠা ২৩০। আইএসবিএন 978-81-7955-007-9 `|আইএসবিএন=` এর মান পরীক্ষা করুন: checksum (সাহায্য)।
4. ↑  *readbengalibooks.com* । সংগ্রহের তারিখ ২০২২-০৬-২৫।  `|শিরোনাম=` অনুপস্থিত বা খালি (সাহায্য)

বহিঃসংযোগ
---------


বাংলা ভাষার উইকিসংকলনে এই নিবন্ধ বা অনুচ্ছেদ সম্পর্কিত মৌলিক রচনা রয়েছে: ***লেখক:সুনির্মল বসু***

* বাংলাপিডিয়ায় *সুনির্মল বসু*
* রকমারি.কমে সুনির্মল বসুর গ্রন্থতালিকা
*
**মোংলা রপ্তানি প্রক্রিয়াকরণ অঞ্চল** (সংক্ষেপে যেটি 'মোংলা ইপিজেড', বা, 'খুলনা ইপিজেড' নামেও পরিচিত) বাংলাদেশের একটি বিশেষ অর্থনৈতিক অঞ্চল, যা বাংলাদেশের দক্ষিণের শহর খুলনার অদূরে মোংলা এলাকায় অবস্থিত। এই রপ্তানি প্রক্রিয়াকরণ অঞ্চলটি ১৯৯৯ খ্রিষ্টাব্দে স্থাপিত হয়। ২৫৫.৪১ একর এলাকার ওপর প্রতিষ্ঠিত এই ইপিজেডটি বাংলাদেশের ৫ম বৃহত্তম রপ্তানি প্রক্রিয়াকরণ এলাকা।

অবস্থান
-------

এই ইপিজেডটি ঢাকা শহর থেকে ২১০ কিলোমিটার দূরে বাগেরহাটের মোংলা সমুদ্রবন্দর এলাকায় অবস্থিত। এটি যশোর বিমানবন্দর থেকে ১০৫ কিলোমিটার ও চট্টগ্রাম সমুদ্রবন্দর থেকে ৪০৭ কিলোমিটার দূরত্বে অবস্থিত।

প্রদত্ত সুযোগ-সুবিধা
--------------------

এটি একটি শুল্কমুক্ত এলাকা যেখানে সম্পূর্ণ শুল্কমুক্তভাবে কাঁচামাল আমদানী করতঃ উৎপাদিত পণ্য সম্পূর্ণ শুল্কমুক্তভাবে বিদেশে রপ্তানী করা যায়। শিল্প প্রতিষ্ঠানগুলোতে সরবরাহের জন্য এখানে 'বেপজা' কর্তৃপক্ষের নিজেস্ব ব্যবস্থাপনায় পানি সরবরাহ ব্যবস্থা ও নিজস্ব পাওয়ার প্লান্ট এবং ১১ কেভির একটি সাব স্টেশন রয়েছে; তবে এখানে প্রাকৃতিক গ্যাসের সরবরাহ নেই।

শিল্প প্রতিষ্ঠান
----------------

এখানে কলকারখানাগুলোতে তিন ধরনের বিনিয়োগ আছে: 

1. শতভাগ বিদেশী পুজিঁ
2. বিদেশী ও দেশী পুজিঁর যৌথ বিনিয়োগ এবং
3. শতভাগ দেশীয় পুজিঁ।

এই ইপিজেডে সর্বমোট শিল্প-প্লটের সংখ্যা ১৯০ টি।

উৎপাদিত পণ্য
------------

এখানে উৎপাদিত পণ্যগুলো হচ্ছে:

* তৈরি পোশাক
* খাদ্যদ্রব্য প্রক্রিয়াজাতকরণ প্রভৃতি।

রপ্তানি
-------

২০১২-১৩ অর্থবছরের ইপিজেডগুলো থেকে মোট ৪,৮৫৬.৬৮ মিলিয়ন মার্কিন ডলারের পণ্য রপ্তানী করা হয় যা মোট জাতীয় রপ্তানীতে প্রায় ১৮ শতাংশ এবং এসময় মোংলা ইপিজেড থেকে মোট ৭৪.১০ মিলিয়ন মার্কিন ডলারের পণ্য বিদেশে রপ্তানি করা হয়েছে। ২০১৩-১৪ অর্থবছরে মোট ৫,৫২৫.৩০ মিলিয়ন মার্কিন ডলার মূল্যের পণ্য রপ্তানি করেছে ইপিজেডগুলো এবং মোংলা ইপিজেড থেকে রপ্তানি হয়েছে ৭৭.২৮ মিলিয়ন মার্কিন ডলারের পণ্য।

বিগত ৬ বছরে বেপজা বিনিয়োগে ১২৯.৫৫%, রপ্তানিতে ১৫৫.৯৫% এবং কর্মসংস্থানের ক্ষেত্রে ১১২.৩০% প্রবৃদ্ধি অর্জন করেছে।

আরও দেখুন
---------

* বাংলাদেশ রপ্তানি প্রক্রিয়াকরণ অঞ্চল কর্তৃপক্ষ
* বাংলাদেশের রপ্তানি প্রক্রিয়াকরণ অঞ্চলের তালিকা

তথ্যসূত্র
---------

1. 1 2 3 4 5  "মোংলা রপ্তানি প্রক্রিয়াকরণ অঞ্চল"। ৯ জুন ২০১৫ তারিখে মূল থেকে আর্কাইভ করা। সংগ্রহের তারিখ ১৭ জুন ২০১৫।
2. ↑  জেলায় জেলায় ইপিজেড হবে গর্বের আধার
3. 1 2  ইপিজেডগুলোতে রপ্তানি আয় বেড়েছে।
4. ↑  "লক্ষ্যমাত্রার চেয়ে বেপজার ৪ দশমিক ৮৫ মিলিয়ন ডলার আয়"। ৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৭ জুন ২০১৫।
5. ↑  ইপিজেডের রপ্তানি আয় বেড়েছে ১৪ শতাংশ।
6. ↑  হাসিনা সরকারে ইপিজেডে ১২৯%বিনিয়োগ ১৫৫% রপ্তানি ১১২%কর্মসংস্থান বেড়েছে।[*স্থায়ীভাবে অকার্যকর সংযোগ*]

বহি:সংযোগ
---------

* বেপজা - বাংলাদেশ রপ্তানি প্রক্রিয়াকরণ অঞ্চল কর্তৃপক্ষ।

| * দে
* স
বাংলাদেশের রপ্তানি প্রক্রিয়াকরণ অঞ্চল |
| --- |
| 
* আদমজী রপ্তানি প্রক্রিয়াকরণ অঞ্চল
* ঈশ্বরদী রপ্তানি প্রক্রিয়াকরণ অঞ্চল
* উত্তরা রপ্তানি প্রক্রিয়াকরণ অঞ্চল
* কর্ণফুলী রপ্তানি প্রক্রিয়াকরণ অঞ্চল
* কুমিল্লা রপ্তানি প্রক্রিয়াকরণ অঞ্চল
* চট্টগ্রাম রপ্তানি প্রক্রিয়াকরণ অঞ্চল
* ঢাকা রপ্তানি প্রক্রিয়াকরণ অঞ্চল
* মংলা রপ্তানি প্রক্রিয়াকরণ অঞ্চল
* রংপুর রপ্তানি প্রক্রিয়াকরণ এলাকা

 |
| বাংলাদেশ রপ্তানি প্রক্রিয়াকরণ অঞ্চল কর্তৃপক্ষ |
**সুবোধ ব্যানার্জী** (১৯১৮ - ১৬ সেপ্টেম্বর ১৯৭৪)  একজন ভারতীয় রাজনীতিবিদ, যিনি সোশ্যালিস্ট ইউনিটি সেন্টার অফ ইন্ডিয়া সদস্য ছিলেন। ১৯৬৭ সালে পশ্চিমবঙ্গের যুক্তফ্রন্ট সরকারে শ্রমমন্ত্রী থাকাকালীন তিনি ভারতের ট্রেড ইউনিয়ন সেক্টরে প্রতিবাদের একটি আনুষ্ঠানিক পদ্ধতি হিসাবে *ঘেরাও* নীতি প্রবর্তন করেন।   ১৯৬৯ সালে পশ্চিমবঙ্গের ইউনাইটেড ফ্রন্ট সরকারে তিনি পিডব্লিউডি মন্ত্রী ছিলেন। তাঁর স্থায়ী অবদান ছিল কলকাতার প্রকাশ্য স্থান থেকে ব্রিটিশ ভারতীয় সাম্রাজ্যের "অভিভাবক ও শাসকদের" সমস্ত আইন অপসারণ করা। তবে, তিনি তাদের অনেকের শৈল্পিক মূল্যের প্রশংসা করেছিলেন এবং জনসাধারণের দৃষ্টিতে না থাকা অন্যান্য জনসাধারণের জায়গায় সংরক্ষণ করেছিলেন। তাঁকে ঘেরাও মন্ত্রী বলা হত। এবং তার বন্ধু এবং নিন্দুকেরা উভয়েই 'একজন বিচক্ষণ সৎ মন্ত্রী এবং জ্বলন্ত বাগ্মী দক্ষতাসম্পন্ন একজন অগ্নিকুণ্ড শ্রমিক নেতা' হিসাবে স্বীকৃত।

তিনি এসইউসিআই-এর কেন্দ্রীয় কমিটির সদস্য এবং দলের প্রথম বিধায়ক ছিলেন।

তিনি পশ্চিমবঙ্গের জয়নগর বিধানসভা কেন্দ্রের প্রতিনিধিত্ব করেন।

জয়নগরে তাঁর এবং শচীন ব্যানার্জির স্মৃতির জন্য 'শচীন ব্যানার্জি-সুবোধ ব্যানার্জি ভবন' নামকরণ করে একটি অডিটোরিয়াম তৈরি করা হয়েছে।

তথ্যসূত্র
---------

1. ↑  "Proceedings of the Winter Session of the Meghalaya Legislative Assembly held at 9 a. m. on Friday, the 6 December 1974 in the Assembly Chambers, Shillong"। ১০ এপ্রিল ২০০৯ তারিখে মূল থেকে আর্কাইভ করা। সংগ্রহের তারিখ ১৭ জানুয়ারি ২০২৪।
2. 1 2  West Bengal's Jyothi Basu – A political people, p. 27
3. 1 2  A Defiant Rebel
4. ↑  "Populist Governance"। ১৮ এপ্রিল ২০০৯ তারিখে মূল থেকে আর্কাইভ করা। সংগ্রহের তারিখ ১৭ জানুয়ারি ২০২৪।
5. ↑  How much do you know about SUCI
6. ↑  "জয়নগরে শচীন ব্যানার্জী-সুবোধ ব্যানার্জী ভবন উদ্বোধন -" (ইংরেজি ভাষায়)। সংগ্রহের তারিখ ২০২৩-০৯-১৬।
7. ↑  চক্রবর্তী, বিপাশা (২০২৩-০৮-৩১)। "জয়নগরে শচীন ব্যানার্জী সুবোধ ব্যানার্জী অডিটোরিয়ামের উদ্বোধন"। *Puber Kalom* (ইংরেজি ভাষায়)। সংগ্রহের তারিখ ২০২৩-০৯-১৬।
**একলাখী সমাধিসৌধ** ভারতের পশ্চিমবঙ্গের মালদা জেলার পান্ডুয়ায় অবস্থিত একটি সমাধিসৌধ । এটি ১৪২৫ সালের দিকে নির্মিত হয়েছিল। এটিতে তিনটি সমাধি রয়েছে, সম্ভবত রাজা গণেশের পুত্র সুলতান জালালুদ্দিন মুহম্মদ শাহ, তার স্ত্রী এবং পুত্র শামসুদ্দিন আহমদ শাহের, কিন্তু শনাক্তকরণ নিয়ে বিতর্ক রয়েছে। কাঠামোটি একটি ঢালু ছাদ সহ একটি গ্রামের কুঁড়েঘরের চিত্রিত করে এবং বাংলার সালতানাতের সময় নির্মিত অন্যান্য বিভিন্ন ভবনের নমুনা হিসাবে কাজ করে।

ইতিহাস
------

সমাধিটি ১৫ শতকের গোড়ার দিকে নির্মিত হয়েছিল ( আনু. ১৪২৫ )।   এখানে তিনটি সমাধি রয়েছে। একটি সমাধি সুলতান জালালুদ্দিন মুহম্মদ শাহ, তার স্ত্রী ও পুত্র শামসুদ্দিন আহমদ শাহের অন্য দুটি সমাধি বলে মনে করা হয়। এই সমাধিগুলির অভিযোজন এবং সনাক্তকরণ বিতর্কিত।  জালালুদ্দিন ছিলেন রাজা গণেশের পুত্র এবং পরে ইসলাম গ্রহণ করেছিলেন। তিনি ছিলেন বাংলার প্রথম স্থানীয় মুসলিম রাজা এবং পান্ডুয়া থেকে শাসন করা বাংলার শেষ সুলতান। 

ঐতিহ্য অনুসারে, সমাধিটি নির্মাণে এক লক্ষ টাকা ( ₹১,০০,০০০ ) খরচ হয়েছে।  সমাধিটির নাম "একলাখি" ( আক্ষ. 'এক লাখের' ) পরিমাণ থেকে। সমাধিটি একটি ভারতীয় পুরাতত্ত্ব সর্বেক্ষণ তালিকাভুক্ত স্মৃতিস্তম্ভ।

স্থাপত্য
--------

সমাধিটি বাংলায় একটি একক গম্বুজ সহ প্রাচীনতম টিকে থাকা বর্গাকার আকৃতির ভবন।  ইটের কাঠামো ৪ মি (১৩ ফু) পুরু দেয়াল এবং একটি অষ্টভুজ আকৃতির অভ্যন্তর, যা একসাথে প্রয়োজনীয় স্কুইঞ্চের আকারকে ছোট করে।   সমাধিটিতে একটি মসৃণভাবে বাঁকা কার্নিশ, দেয়ালে পোড়ামাটির অলঙ্করণ এবং কোণে নিযুক্ত টাওয়ার রয়েছে।  কার্নিশ বর্গাকার স্কুইঞ্চে গোলার্ধের গম্বুজটিকে সমর্থন করে। 

এ সমাধিসৌধ নির্মাণের অনুপ্রেরণা এসেছে বিহার শরীফে অবস্থিত ইবরাহিম বাইয়ুর সমাধির (১৩৫৩ খ্রি.) মাধ্যমে এবং দিল্লির কুওয়াতুল ইসলাম মসজিদের পেছনে অবস্থিত সুলতান ইলতুৎমিশের সমাধি (১২৩৬ খ্রি.) থেকে।

সমাধিটি ৭৫ ফুট (২৩ মি) চওড়া এবং ২৫ ফুট (৭.৬ মি) উচ্চতায়। গম্বুজের ব্যাস ৪৬ ফুট (১৪ মি) । এর প্রতিটি সম্মুখভাগে একটি করে দরজা রয়েছে। প্রতিটি দরজায় একটি সূক্ষ্ম খিলান রয়েছে। অভ্যন্তরীণ চেম্বারের পরিমাপ ৪৭ ফুট (১৪ মি) এবং কোন উইন্ডো নেই। 

ঐতিহাসিক পারভীন হাসান লিখেছেন যে স্থাপত্যটি প্রাক-ইসলামী বাংলার ইটের মন্দির থেকে অনুপ্রাণিত হতে পারে। জালালুদ্দিন যেহেতু বাংলার প্রথম স্থানীয় মুসলিম রাজা, তাই তিনি তার শিকড়কে তুলে ধরে সাধারণ বাঙালি শৈলীতে সমাধিটি নির্মাণ করেছিলেন।  সমাধিসৌধের কাঠামোটি একটি ঢালু ছাদ তৈরির ছাদ সহ একটি খড়ের কুঁড়েঘরের প্রতিনিধিত্ব করে।  এটি স্বতন্ত্র বাংলা স্থাপত্যের প্রাচীনতম উদাহরণ যা বাংলা সালতানাতের সময়কালে এবং পরবর্তীকালে জনপ্রিয় হয়েছিল।

গ্যালারি
--------

* দেয়ালে টেরাকোটা খোদাই করাদেয়ালে টেরাকোটা খোদাই করা
* অষ্টভুজাকার টাওয়ারটি কাঠামোকে শক্তিশালী করছেঅষ্টভুজাকার টাওয়ারটি কাঠামোকে শক্তিশালী করছে
* খোদাই করাখোদাই করা
* সজ্জিত গেট এবং দেয়ালসজ্জিত গেট এবং দেয়াল

মন্তব্য
-------

1. ↑  100 thousand is called one lakh in Indian numbering system.

তথ্যসূত্র
---------

1. 1 2  Ziyauddin Desai (১৯৭০)। *Indo-Islamic architecture*। Publications Division Ministry of Information & Broadcasting। আইএসবিএন 9788123024066।
2. 1 2  Percy Brown (২০১৩)। *Indian Architecture (The Islamic Period)*। Read Books। আইএসবিএন 9781447494829।
3. 1 2 3  "Eklakhi Mausoleum"। ASI Kolkata। সংগ্রহের তারিখ ২৩ মার্চ ২০১৯।
4. 1 2 3 4 5 6  Hasan 2007।
5. ↑  Catherine B. Asher (১৯৯২)। *Architecture of Mughal India*। Cambridge University Press। পৃষ্ঠা 9। আইএসবিএন 9780521267281।
হিমসের আমিরের জন্য, আশরাফ মুসা (হিমসের আমির) দেখুন। মিশরের সুলতানের জন্য, দ্বিতীয় আশরাফ দেখুন।

**আশরাফ** বা **আশরাফ মুসা** (মৃত্যু: ২৭ আগস্ট ১২৩৭, পুরোনাম **আশরাফ মুসা আবুল ফাতহ মুযাফফরুদ্দীন ইবনে আদিল** আরবি: الأشرف موسى ابو الفتح مظفر الدين ابن العادل) ছিলেন আইয়ুবীয় রাজবংশের একজন শাসক।

সুলতান প্রথম আদিলের পুত্র। ১২০১ খ্রিস্টাব্দে তার পিতা তাকে হারানে জাযিরাহর গভর্নর নিযুক্ত করেন। ১২২৭ খ্রিস্টাব্দে ভাই মুয়াযযাম ঈসার মৃত্যুর পর আশরাফ মুয়াযযামের পুত্র ও তার ভ্রাতুষ্পুত্র নাসির দাউদ থেকে মিশরের কামিলের বিরোধিতা করার জন্য একটি অনুরোধ পান। তাকে সাহায্য করার পরিবর্তে আশরাফ কামিলের সাথে ভাতিজার এলাকা নিজেদের মধ্যে ভাগ করে নেয়ার চুক্তি করেন। আশরাফ ১২২৯ খ্রিস্টাব্দের জুন মাসে দামেস্ক দখল করে শহর নিয়ন্ত্রণে নেন। ১২৩৭ খ্রিস্টাব্দে তার মৃত্যুর আগপর্যন্ত তিনি দামেস্কের আমির হিসেবে দায়িত্ব পালন করেন। তিনি ১২৩০ খ্রিস্টাব্দে বালবেকও দখল করেছিলেন। এর পরিবর্তে তিনি মেসোপটেমিয়ার অঞ্চলগুলো কামিলকে সমর্পণ করেন এবং তার আধিপত্য স্বীকার করেন। আর নাসিরকে পূর্ব জর্ডানের কেরাক অঞ্চলের নিয়ন্ত্রণ নিয়ে সন্তুষ্ট থাকতে হয়েছিল। কয়েক বছর পরে অবশ্য আশরাফ ভাইয়ের ক্ষমতায় অসন্তুষ্ট হতে শুরু করেন। তিনি ১২৩৭ খ্রিস্টাব্দে রুমের সেলজুক সুলতান প্রথম কায়কোবাদ ও আরো কিছু আইয়ুবীয় শাসকদের নিয়ে কামিলের বিরুদ্ধে জোটবদ্ধ হন। কিন্তু সেবছর গ্রীষ্মের শুরুর দিকেই কায়কোবাদ মারা যান। এরপর আশরাফও ২৭ আগস্ট মারা যান। তাই জোটটি ভেঙ্গে যায়। দামেস্কে আশরাফের উত্তরাধিকার হন তার ছোট ভাই সালিহ ইসমাইল।

আরও দেখুন
---------

* আলাউদ্দিন কায়কোবাদ

তথ্যসূত্র
---------

 

1. ↑  Franklin D. Lewis (১৮ অক্টোবর ২০১৪)। *Rumi - Past and Present, East and West: The Life, Teachings, and Poetry of Jal l al-Din Rumi*। Oneworld Publications। পৃষ্ঠা 69। আইএসবিএন 978-1-78074-737-8।

| শাসনতান্ত্রিক খেতাব |
| --- |
|
| পূর্বসূরীপ্রথম আদিল | **হারানের আমির**১২১৮–১২২৯ | উত্তরসূরীআস সালিহ আইয়ুব |
|
|
| পূর্বসূরীনাসির দাউদ | **দামেস্কের আমির**১২২৯-১২৩৭ | উত্তরসূরীসালিহ ইসমাইল |
|
**সামাগুড়ি** হল ভারতের আসাম রাজ্যের নগাঁও জেলায় অবস্থিত একটি ছোট শহর। শহরটি কোলং নদীর তীরে অবস্থিত, যা শক্তিশালী ব্রহ্মপুত্র নদীর একটি উপনদী। সামাগুরি তার প্রাকৃতিক সৌন্দর্যের জন্য পরিচিত এবং আসামের একটি জনপ্রিয় পর্যটন গন্তব্য।

ইতিহাস
------

সামাগুড়ির আহোম রাজবংশের একটি সমৃদ্ধ ইতিহাস রয়েছে, যেটি 600 বছরেরও বেশি সময় ধরে আসাম শাসন করেছিল। শহরটি আহোম রাজ্যের একটি অংশ ছিল এবং রাজ্যের রাজনৈতিক ও সাংস্কৃতিক জীবনে গুরুত্বপূর্ণ ভূমিকা পালন করেছিল। ব্রিটিশ শাসনামলে, সামাগুড়ি আসামের নগাঁও জেলার একটি অংশ ছিল।

ভূগোল
-----

সামাগুরি 26.54°N 92.53°E এ অবস্থিত এবং সমুদ্রপৃষ্ঠ থেকে এর গড় উচ্চতা 61 মিটার। শহরটি পাহাড় এবং বন দ্বারা বেষ্টিত এবং বিভিন্ন উদ্ভিদ এবং প্রাণীজগতের আবাসস্থল। কোলং নদী শহরের মধ্য দিয়ে প্রবাহিত হয়, যা স্থানীয় জনগণের জন্য জীবিকা নির্বাহ করে।

সংস্কৃতি
--------

সামাগুড়ির একটি সমৃদ্ধ সাংস্কৃতিক ঐতিহ্য রয়েছে এবং এটি ঐতিহ্যবাহী শিল্পের জন্য পরিচিত। শহরটি তার তাঁত শিল্পের জন্য বিখ্যাত এবং বিস্তৃত রেশম ও সুতি কাপড় উৎপাদন করে। শহরটি তার বাঁশ এবং বেতের পণ্যগুলির জন্যও পরিচিত, যা আসবাবপত্র, ঝুড়ি এবং অন্যান্য গৃহস্থালী সামগ্রী তৈরিতে ব্যবহৃত হয়। শহরে বেশ কয়েকটি মন্দির এবং সাংস্কৃতিক কেন্দ্র রয়েছে যেখানে ঐতিহ্যবাহী নৃত্য ও সঙ্গীত পরিবেশনা অনুষ্ঠিত হয়।

পর্যটন
------

সামাগুড়ি আসামের একটি জনপ্রিয় পর্যটন গন্তব্য এবং এর প্রাকৃতিক সৌন্দর্য এবং সাংস্কৃতিক ঐতিহ্যের জন্য পরিচিত। এই শহরে কোলং নদী, নামেরি ন্যাশনাল পার্ক এবং বোরপুখুরি হ্রদ সহ বেশ কয়েকটি পর্যটন আকর্ষণ রয়েছে। শহরটি তার বন্যপ্রাণীর জন্যও পরিচিত এবং অনেক প্রজাতির পাখি ও প্রাণীর আবাসস্থল।

নামেরি জাতীয় উদ্যানটি সামাগুড়ির কাছে অবস্থিত এবং প্রকৃতি প্রেমীদের কাছে এটি একটি জনপ্রিয় গন্তব্য। পার্কটি বাঘ, চিতাবাঘ, হাতি এবং বিরল প্রজাতির পাখি সহ বিস্তৃত উদ্ভিদ ও প্রাণীর আবাসস্থল। বোরপুখুরি হ্রদ হল সামাগুড়ির কাছে অবস্থিত একটি সুন্দর হ্রদ এবং এটি নৌবিহার এবং পিকনিকের জন্য একটি জনপ্রিয় গন্তব্য।

উপসংহার
-------

সামাগুড়ি একটি সমৃদ্ধ সাংস্কৃতিক ঐতিহ্য এবং প্রাকৃতিক সৌন্দর্যের সাথে একটি ছোট শহর। শহরটি কোলং নদীর তীরে অবস্থিত এবং বিভিন্ন উদ্ভিদ ও প্রাণীর আবাসস্থল। শহরটি ঐতিহ্যবাহী শিল্প, তাঁত শিল্প এবং বাঁশ ও বেতের পণ্যের জন্য পরিচিত। সামাগুড়ি আসামের একটি জনপ্রিয় পর্যটন গন্তব্য এবং প্রকৃতিপ্রেমীদের এবং রাজ্যের সাংস্কৃতিক ঐতিহ্য অন্বেষণে আগ্রহীদের জন্য এটি একটি দর্শনীয় স্থান।

আরও দেখুন
---------

* সামাগুড়ি বিল

তথ্যসূত্র
---------

বহিঃসংযোগ
---------
**কার্গিল সরকারি উচ্চ বিদ্যালয়** চট্টগ্রাম জেলার সন্দ্বীপ উপজেলায় অবস্থিত একটি সরকারি মাধ্যমিক বিদ্যালয়। এটি সন্দ্বীপ উপজেলার প্রাচীনতম বিদ্যালয়।

ইতিহাস
------

১৮৭৯ খ্রিষ্টাব্দের ১২ এপ্রিল বিশিষ্ট ব্যক্তিবর্গের দ্বারা পুরানো সন্দ্বীপ শহরে ১২ জন ছাত্র নিয়ে একটি মাইনর স্কুল চালু করা হয়েছিল। অল্প সময়ের মধ্যে এই স্কুলটি মধ্য ইংরেজি স্কুলে পরিবর্তিত হয়। নোয়াখালীর তৎকালীন ম্যাজিস্ট্রেট জে. ডি. কার্গিল ১৯০১ খ্রিষ্টাব্দের ডিসেম্বরে সরকারের পক্ষ থেকে সন্দ্বীপ পরিদর্শন করেন। সন্দ্বীপে উচ্চশিক্ষার প্রসারের জন্য তিনি মধ্য ইংরেজি বিদ্যালয়টিকে মাধ্যমিক বিদ্যালয় হিসেবে উন্নিত করেন তিনি। জে. ডি. কার্গিল ১৯০২ খ্রিষ্টাব্দের ২ ফেব্রুয়ারি স্কুলের ভিত্তি স্থাপন করেন। পরবর্তীতে স্কুলটির নামকরণ করা হয় জে. ডি. কার্গিলের নামে।

বিদ্যালয়টির প্রথম প্রধান শিক্ষক ছিলেন শ্রী শচীন্দ্র গুহ। ২৮ জুলাই ১৯০৮ খ্রিষ্টাব্দে এই প্রতিষ্ঠানটির শিক্ষার্থীদের প্রবেশিকা পরীক্ষায় অংশগ্রহণের জন্য স্থায়ী অনুমোদন দেয় কলকাতা বিশ্ববিদ্যালয়। ১৯৬০ খ্রিষ্টাব্দে হওয়া ঘূর্ণিঝড়ে বিদ্যালয়টি ক্ষতিগ্রস্ত হয় এবং বিদ্যালয় ভবন ধ্বংস হয়ে যায়। তৎকালীন পূর্ব পাকিস্তানের গভর্নর জেনারেল আজম খান বিদ্যালয়টি পরিদর্শন করেন এবং ধ্বংসযজ্ঞ দেখে তিনি বিদ্যালয় ভবন পুনর্গঠনের আশ্বাস দেন। ১৯৮৪ সালে, বাংলাদেশের তৎকালীন রাষ্ট্রপতি এইচ. এম. এরশাদ বিদ্যালয়টির জাতীয়করণের জন্য সন্দ্বীপে গিয়েছিলেন। তিনি বিদ্যালয়টির জাতীয়করণ মঞ্জুর করেন। ১৯৯৪ সালে মেঘনার ভাঙ্গনে বিদ্যালয় এলাকা ধ্বংস হয়ে নদীর পানির নিচে চলে যায়। এরপর প্রতিষ্ঠানটি হারামিয়ায় স্থানান্তর করা হয়।

আরও দেখুন
---------

* বাংলাদেশের বিদ্যালয়ের তালিকা
* মোমেনা সেকান্দর সরকারি বালিকা উচ্চ বিদ্যালয়

তথ্যসূত্র
---------

1. ↑  "সন্দ্বীপ উপজেলা - বাংলাপিডিয়া"। *bn.banglapedia.org*।
2. ↑   সন্দ্বীপঃ শিক্ষা-সমীক্ষা। Chittagong: Sandwip Education Society Chiittagong। ২০১২। পৃষ্ঠা 231–234। আইএসবিএন 978-984-33-4540-0।
বাংলাদেশ অ্যাডমিনিস্ট্রেটিভ সার্ভিসের লোগো
**বাংলাদেশ অ্যাডমিনিস্ট্রেটিভ সার্ভিস (বিএএস)** হলো বাংলাদেশ সিভিল সার্ভিসের প্রিমিয়ার সিভিল সার্ভিস ক্যাডার, এবং এটি গণ-প্রজাতন্ত্রী সরকারের জন্য নীতিমালা তৈরি করে এবং তা কার্যকর করে। 

মাঠ প্রশাসনে (কেন্দ্রীয় সরকার মন্ত্রকের বাইরে), আটটি বিভাগে এবং তাদের উপ-স্তরের সিনিয়র প্রশাসনিক পদগুলিতে বিএএসের কর্মকর্তারা অধিষ্ঠিত।

বিএএস-এর সিনিয়র পদ বাংলাদেশের মন্ত্রিপরিষদ সচিব , আর তিনি মন্ত্রিপরিষদ বিভাগের প্রধান কর্মকর্তা হিসাবে এবং বাংলাদেশের সিনিয়র বেসামরিক কর্মকর্তা হিসাবে বিবেচিত।

ইতিহাস
------

সংগ্রহ
------

সমস্ত বেসরকারী কর্মকর্তা বাংলাদেশ পাবলিক সার্ভিস কমিশন দ্বারা একটি একক প্রবেশিকা পর্যায়ে নিয়োগ দেওয়া হয়, যা বাংলাদেশ সিভিল সার্ভিস পরীক্ষা হিসাবে বহুল পরিমাণে প্রতিযোগিতামূলক পরীক্ষা হিসাবে বিবেচিত হয়। বাংলাদেশ অ্যাডমিনিস্ট্রেটিভ সার্ভিস তার মধ্যে সবচেয়ে বেশি পদক্ষেপ গ্রহণ করেছে এবং অর্জন করেছে।

সমস্ত নতুন অফিসারের প্রথম পদটি প্রাথমিকভাবে মাঠ প্রশাসনে সহকারী কমিশনার(ভূমি) হিসাবে দেওয়া হয় এবং তারপরে সর্বাধিক প্রতিশ্রুতিবদ্ধ কর্মকর্তাকে কেন্দ্রীয় প্রশাসনে সহকারী সচিব হিসাবে স্থানান্তরিত করা হয়৷ সাধারণত বর্তমানে আরো পদোন্নতি হয় এবং মন্ত্রণালয়ের সিনিয়র সহকারী সচিব পদে পদায়ন করানো হয়।

ক্রিয়াকলাপ
-----------

মন্ত্রক বা বিভাগে তারা মূলত সহকারী সচিব, সিনিয়র সহকারী সচিব, উপসচিব, যুগ্মসচিব, অতিরিক্ত সচিব, সচিব এবং সিনিয়র সচিব হিসাবে দায়িত্ব পালন করেন। তাদের নীতি নির্ধারণ এবং বাস্তবায়নের জন্য দায়ী করা হয়। তারা মূলত প্রশাসনিক, যোগাযোগমূলক এবং আর্থিক হিসাবে  **তিন** ধরনের কার্য সম্পাদন করেন৷

### মাঠ প্রশাসন

মাঠ প্রশাসনে, বাংলাদেশ প্রশাসনিক পরিষেবার একজন সদস্য তার ক্যারিয়ারের শুরু থেকেই দুটি ভিন্ন ভূমিকা পালন করেন: **সহকারী কমিশনার এবং এক্সিকিউটিভ ম্যাজিস্ট্রেট** । তারা সরকার কর্তৃক প্রাপ্ত নির্ধারিত পরিমাণে নির্বাহী ম্যাজিস্ট্রেসি ক্ষমতা প্রয়োগ করেন। ১৮৯৮ সালের ফৌজদারি কার্যবিধির ধারা ১০ অনুসারে একজন জেলা প্রশাসক, অতিরিক্ত জেলা প্রশাসক, সিনিয়র সহকারী কমিশনার ( উপজেলা নির্বাহী অফিসার ) এবং সহকারী কমিশনার হলেন মাঠ প্রশাসনের নির্বাহী ম্যাজিস্ট্রেট। অতিরিক্ত হিসাবে, উপ-ধারা ১০(৫) অনুযায়ী, প্রয়োজনে, সরকার প্রশাসন ক্যাডারের যে কোনও সদস্যকে ডেপুটেশন এর মাধ্যমে নির্বাহী ম্যাজিস্ট্রেট হিসাবে ক্ষমতা প্রদান করতে পারেন। যেমন বাংলাদেশ রোড অ্যান্ড ট্রান্সপোর্ট অথরিটি (বিআরটিএ), সিটি কর্পোরেশন, বন্দর, বিমানবন্দর ইত্যাদি প্রতিষ্ঠানের নির্বাহী ম্যাজিস্ট্রেট৷

বাংলাদেশ সিভিল সার্ভিস প্রশাসন একাডেমি
--------------------------------------

বাংলাদেশ সিভিল সার্ভিস অ্যাডমিনিস্ট্রেশন একাডেমি (বিসিএস) এ সকল নতুন বিসিএস (প্রশাসন) ক্যাডারের কর্মকর্তাদের প্রাথমিক প্রশিক্ষণ প্রতিষ্ঠান।

তথ্যসূত্র
---------

1. ↑  "10.Executive Magistrates"। *bdlaws.minlaw.gov.bd*। সংগ্রহের তারিখ ২০১৮-১১-০২।
2. ↑  "BCSAA - বাংলাদেশ সিভিল সার্ভিস প্রশাসন একাডেমি-"। *www.bcsadminacademy.gov.bd*। সংগ্রহের তারিখ ২০১৮-১১-০২।